






Anexa 3 la HCL nr. _____________
CONTRACT DE ÎMPRUMUT DE FOLOSINŢĂ - COMODAT

nr……… data…………..

I  PĂRŢILE CONTRACTANTE

Art.1. Art.1. MUNICIPIUL TIMIŞOARA, cu sediul în Timişoara, B-dul C.D. Loga, nr.1, cod poştal 300030, CUI RO 14756536, tel: 0256-490363, fax: 0256-490635, e-mail: primar@primariatm.ro, reprezentat de domnul ing. Adrian Orza, Viceprimar, şi de d-na ec. Smaranda Haracicu Director Economic, în calitate de COMODANT, pe de o parte 
şi

ASOCIAŢIA DE DEZVOLTARE INTERCOMUNITARĂ „Polul de creştere Timişoara” (denumită în continuare „Asociaţia”), în calitate de COMODATAR, reprezentată de dl. Dr. ing. Gheorghe Ciuhandu, legitimat cu B.I /C.I. seria ..., nr. ....., eliberat/ă de ................................., la data de ...................., având calitatea de Preşedinte al Asociaţiei de Dezvoltare Intercomunitară „Polul de creştere Timişoara.
.
au convenit să încheie prezentul contract de împrumut de folosinţă (comodat):

II. OBIECTUL CONTRACTULUI
Art. 2. Obiectul contractului îl constituie cedarea de COMODANT către COMODATAR, cu titlu gratuit, a dreptului de folosinţă a următorului bun: un spaţiu în suprafaţă de 12 mp, reprezentând biroul de la camera 119 din cadrul Primăriei Municipiului Timişoara din Bv. CD Loga nr. 1, pentru desfăşurarea activităţii Asociaţiei.
III. DURATA CONTRACTULUI
Art.3.  Prezentul contract se încheie pe perioada de existenţă a Asociaţiei şi atâta timp cât din Asociaţie face parte şi Municipiul Timişoara, începând cu data înscrierii Asociaţiei în Registrul Asociaţiilor şi fundaţiilor, dată la care COMODANTUL va preda COMODATARULUI spaţiul prevăzut la Art.2 din prezentul contract.
IV. DREPTURI ŞI OBLIGAŢII
Art.4.  Drepturile COMODANTULUI sunt următoarele:
a) să rezilieze contractul, în cazul în care COMODATARUL nu-şi respectă obligaţiile prevăzute în prezentul contract;

b) să denunţe în mod unilateral contractul de comodat, din motive excepţionale legate de interesul naţional sau local;
c) COMODANTUL are dreptul să inspecteze spaţiul prevăzut la Art.2,  precum şi modul în care COMODATARUL îşi respectă obligaţiile asumate prin contract. Verificarea se va efectua numai cu notificarea prealabilă a comodatarului în termen de 15 zile, de către reprezentanţii COMODANTULUI.
Art.5. Obligaţiile COMODANTULUI sunt următoarele: 
a) să pună la dispoziţia COMODATARULUI bunul precizat la Art. 2 din prezentul contract;

b) să nu-l împiedice pe COMODATAR să folosească bunul, pe toată durata contractului;

c) să îi restituie COMODATARULUI cheltuielile extraordinare, necesare şi urgente făcute de acesta pe parcursul executării contractului, pentru conservarea bunului (art. 1574 C. civ.); 

d) să îl despăgubească pe COMODATAR pentru prejudiciile pe care acesta le-a suferit din cauza viciilor ascunse ale lucrului împrumutat, vicii pe care comodantul le-a cunoscut, însă nu l-a informat despre acestea pe comodatar (art. 1575 C. civ.).

Art. 6. Drepturile COMODATARULUI sunt următoarele:

a) să i se asigure de către comodant folosinţa bunului pe toată durata contractului;

b) să ceară restituirea cheltuielilor extraordinare, necesare şi urgente făcute de acesta pe parcursul executării contractului, pentru conservarea bunului;
c) să reţină bunul până când comodantul îi va remite cheltuielile de conservare a bunului.
Art. 7. Obligaţiile COMODATARULUI sunt următoarele:
a) să se îngrijească de bunul împrumutat întocmai ca proprietarul acestuia;
b) să folosească spaţiul prevăzut la Art.2 potrivit destinaţiei sale, respectiv pentru desfăşurarea activităţii Asociaţiei;

c) să suporte, de la data preluării spaţiului, cheltuielile necesare folosinţei acestuia, neavând dreptul să ceară restituirea acestora de la COMODANT;

d) să nu transmită folosinţa spaţiului asupra altei persoane - indiferent cu titlu oneros (locaţiune) sau cu titlu gratuit (comodat);

e) să solicite acordul scris al COMODANTULUI pentru efectuarea oricăror modificări asupra spaţiului prevăzut la art.2;

f) să repare bunul în ipoteza în care acesta a fost avariat, dacă nu dovedeşte că avarierea s-a produs fortuit sau că deteriorarea este consecinţa folosirii potrivit destinaţiei şi fără culpă din partea sa;
g) să restituie spaţiul la împlinirea termenului stipulat în prezentul contract. Eventualele investiţii sau îmbunătăţiri efectuate de COMODATAR în perioada de derulare a contractului nu pot  fi ridicate, iar contravaloarea lor nu poate fi solicitată.
V. RISCURI
Art. 8. Comodatarul va suporta riscul deteriorării sau pieirii bunului în următoarele cazuri:

a) întrebuinţarea acestuia contrar destinaţiei sale;

b) folosirea bunului după expirarea termenului convenit de părţi prin prezentul contract;
c) dacă comodatarul ar fi putut salva bunul împrumutat, atunci când exista pericolul distrugerii acestuia.
VI. ÎNCETAREA CONTRACTULUI
Art. 9. Prezentul contract îşi încetează efectele în următoarele cazuri:

a) prin restituirea bunului de către comodatar înaintea termenului prevăzut în contract;

b) la expirarea duratei stabilite în contract, daca părţile nu convin, în scris, prelungirea acestuia, în condiţiile legii;

c) prin reziliere, în cazul nerespectării obligaţiilor de către COMODATAR;
d) prin desfiinţarea Asociaţiei;
e) prin retragerea Municipiului Timişoara din Asociaţie;

f) în cazul în care interesul naţional sau local o impune, prin denunţarea unilaterală de catre comodant, cu un preaviz de 30 de zile. 
g) la dispariţia, dintr-o cauză de forţă majoră, a bunului sau în cazul imposibilităţii obiective a comodatarului de a-l exploata, prin  renunţare, fără plata unei despăgubiri.
VII. FORŢA MAJORĂ
ART. 10. Forţa majoră exonerează părţile de răspundere în cazul executării necorespunzătoare sau cu întârziere a obligaţiilor asumate prin prezentul contract.

Art. 11. Prin forţă majoră se înţelege un eveniment independent de voinţa părţilor, imprevizibil ori insurmontabil, apărut după încheierea contractului, care împiedică părţile să-şi execute obligaţiile asumate.

VIII.  NOTIFICĂRILE ÎNTRE PĂRŢI

Art. 12. Partea care invocă o cauză de încetare a prevederilor prezentului contract o va notifica celeilalte părţi, cu cel puţin 15 zile înainte de data la care încetarea urmează să-şi producă efectele.

Art. 13. În accepţiunea părţilor contractante, orice notificare adresată de una dintre acestea celeilalte este valabil îndeplinită dacă va fi transmisă la sediul prevăzut în partea introductivă a prezentului contract.
VIII. LITIGII
Art. 14. Părţile au convenit că toate neînţelegerile privind validitatea prezentului contract sau rezultate din interpretarea, executarea şi încetarea acestuia să fie rezolvate pe cale amiabilă de reprezentanţii lor.

Art. 15. În cazul în care nu este posibilă rezolvarea litigiilor pe cale amiabilă, părţile se vor adresa instanţelor judecătoreşti competente.

IX. CLAUZE FINALE
Art. 16. Prevederile prezentului contract se completează cu prevederile legale în vigoare.
Art. 17. Prezentul contract s-a încheiat în 4 (patru) exemplare originale, câte 2 (două) pentru fiecare parte.

